**Előterjesztés**

**Településkép védelmi rendelet mellékletét képező**

**hiteles nyilvántartási alaptérkép**

**igényléséhez**

Előadó: Csorba József polgármester

Előterjesztést készítette: Mérgesné Stampf Ildikó csoportvezető

Tisztelt Képviselő-testület!

Nick Község Önkormányzatának a Településképi Arculati Kézikönyve a tavalyi évben elkészült. A kézikönyvet kiegészítő településkép védelmi rendelet megalkotása folyamatban van, melynek kötelező melléklete a hiteles nyilvántartási alaptérkép, mivel az eltérő arculatú településrészek és az egyedi védelmek lehatárolása normatív módon térképmelléklet nélkül nem lehetséges. Az eltelt időszakban sokáig nem történt előrelépés a Miniszterelnökség részéről, de az Önkormányzat a folyton változó jogszabályi környezet éppen aktuális helyzete alapján többször is próbálta megigényelni a térképet, mindezidáig sikertelenül. A 2018. január 1.-én hatályba lépett 334/2017. (XI.9.) Korm. rendelet 3. fejezete foglalkozik a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: rendelet) módosításával. A rendelet 28/A. §[tartalmazza az adatbázisok és adatok szolgáltatását az alábbiak szerint:](https://net.jogtar.hu/jogszabaly?docid=a1200314.kor#lbj137idf1cc)

28/A. §[\*](https://net.jogtar.hu/jogszabaly?docid=a1200314.kor#lbj137idf1cc) (1) **A polgármester** a településrendezési eszköz, a koncepció, a stratégia, **a kézikönyv és a településképi rendelet készítése, illetve módosítása előtt írásban kérelmezheti a földmérési és térinformatikai államigazgatási szervnél** az Étv. 13/A. §-a, az ingatlan-nyilvántartásról szóló 1997. évi CXLI. törvény 72. § (6) bekezdése, valamint a földmérési és térképészeti tevékenységről szóló 2012. évi XLVI. törvény 6. § (20) bekezdése alapján, a **13. melléklet szerinti adatbázisok és adatok szolgáltatását.**

(2) A polgármester az (1) bekezdés szerinti kérelemhez **mellékeli** az önkormányzat

a) településrendezési eszköz, koncepció, stratégia, kézikönyv és településképi rendelet készítésére, illetve módosítására irányuló **döntésé**t és

b) **nyilatkozatát** arról, hogy az átvett adatbázisokat és az adatokat kizárólag az a) pont szerinti döntésben meghatározott dokumentumok elkészítéséhez használja fel.

(3)[\*](https://net.jogtar.hu/jogszabaly?docid=a1200314.kor#lbj138idf1cc) A földmérési és térinformatikai államigazgatási szerv a hiánytalan megkeresés kézhezvételétől számított **15 napon belül elektronikus szolgáltatás formájában** vagy - amennyiben a műszaki feltételek nem adottak - **digitális adathordozón adja át a polgármester részére** a 13. melléklet szerinti legfrissebb Egységes Országos Vetületi (a továbbiakban: EOV) rendszerű adatbázisokat és adatokat, továbbá az adatszolgáltatás sorszámát.

Mindezek alapján kérem a tisztelt Képviselőtestület döntését.

Nick, 2018. március 22.

 Tisztelettel: Csorba József sk.

polgármester

**Határozati javaslat:**

**Nick Község Önkormányzatának Képviselőtestülete jogszabályi felhatalmazás alapján megalkotta a települési arculati kézikönyvét és készítteti a településkép védelméről szóló rendeletét.**

**A településkép védelméről szóló rendelete készítéséhez szükséges hiteles nyilvántartási alaptérkép 314/2012. (XI. 8.) Korm. rendelet (továbbiakban: Rendelet) 13. melléklet szerinti adatbázisait és adatait a Rendelet 28/A. §**[**alapján**](https://net.jogtar.hu/jogszabaly?docid=a1200314.kor#lbj137idf1cc)**kérelmezi a Budapest Főváros Kormányhivatala Földmérési, Távérzékelési és Földhivatali Főosztályától.**

**Nyilatkozza, hogy az átvett adatbázisokat és az adatokat kizárólag az Települési Arculati Kézikönyv és a településkép védelméről szóló rendelete elkészítéséhez használja fel.**

**Felelős: Csorba József polgármester
Határidő: azonnal**